Správa zo zahraničnej pracovnej cesty
1.  Účastník ZPC:
Jozef Jurkovič, generálny riaditeľ sekcie vysokých škôl
Andrej Piovarči, riaditeľ odboru vysokoškolského vzdelávania
2.  Zahraničná pracovná cesta:
Čierna Hora, Podgorica, 23.-25.10.2016, BOARD meeting BFUG.
3.  Rámcový program pobytu:
23.10.2016 transfer na Podgorice a prípravné stretnutie
24.10.2016 rokovanie výboru
25.10.2016 transfer na Slovensko
4. Stručný priebeh rokovaní, resp.  študijného pobytu:
V prvý deň rokovania sme spolu s kolegami z Čiernej Hory, Francúzska a sekretariátu prediskutovali navrhnutý program rokovania, jeho priebeh a očakávané závery.
Druhý deň ZPC bol venovaný samotnému rokovaniu. Na úvod dňa štátny tajomník ako hostiteľ informoval o aktuálnych zmenách vo vysokoškolskom systéme Čiernej Hory (CH). CH realizuje reformný projekt, ktorý je financovaný Svetovou Bankou, zameriava sa prakticky na všetky oblasti vysokého školstva  - systém kvality, riadenia, štruktúru vzdelávania. CH vníma dôležitosť vysokoškolského vzdelávania a jeho prienik na ekonomiku ako kľúčový faktor ďalšieho rozvoja.
Ďalší priebeh rokovania bol venovaný príprave zasadnutia BFUG v Bratislave.  Postupne sme prechádzali agendu s predstaviteľmi jednotlivých pracovných skupín BFUG a reprezentantmi organizácií /EUA, EURASHE, CoE, EK/. Ukazuje sa, že agenda počas stretnutia v Bratislave bude náročná na diskusiu a závery rokovania. Osobitne problematická bude tematická diskusia o spoločných hodnotách EHEA, ku ktorej sme od účastníkov získali viaceré podnety na jej zabezpečenie. Otázka organizácie sekretariátu v ďalšom období, formát implementačnej správy, návrhy týkajúce sa ministerskej konferencii v Paríži a osobitne s ňou spojeného politického fóra a v neposlednom rade navrhnutá procedúra pre štáty, ktoré nedostatočne implementujú dohodnuté princípy. Bolonského procesu budú rovnako široko diskutované počas nášho rokovania. Vedenie diskusie počas rokovania v Bratislave tak bude náročné. Na záver prezentovali priority nastávajúci spolupredsedajúci z Nórska a z Malty. V tretí deň pred transferom naspäť sme venovali príprave spustenia akreditačného procesu na BFUG a zosumarizovanie úloh vyplývajúcich zo stretnutia výboru.
5.  Odporúčané závery:
Jednotlivé diskutované témy bude potrebné dopracovať a pripraviť na ďalšiu diskusiu (v niektorých prípadoch na schválenie) v rámci podujatia BFUG v Bratislave 8. - 9. decembra 2016.
6.   Prehľad prinesenej dokumentácie a miesto jej uloženia
Bez.
7.   Osobitne vyhodnotený očakávaný prínos ZPC
Cesta splnila svoj účel. Prediskutovanie a prejdenie agendy zabezpečilo prípravu na stretnutie BFUG v Bratislave a lepšie premyslenie organizácie a vedenia rokovania.
8.    Spôsob zverejnenia výsledkov ZPC, prenos získaných informácií
Súhlasím so zverejnením správy na internete
Správu vypracoval: Jozef Jurkovič
Dátum: 25.10.2016
Správu schválil:  Peter Plavčan